section_heading: Nastanak i izvori
paragraph_text: Nasuprot tome, Naša Gospa od lastavica osobna je maštarija autorice, rođena iz želje da se objasni ljupko ime jedne kapelice na atičkom zemljištu. U Posljednjoj ljubavi princa Žen-Šija lica i okvir priče posuđeni su, ne iz mita ili legende, već iz jednog velikog književnog teksta iz prošlosti, japanskog romana iz 11. stoljeća Genghi-Monogatari romansijerke Murasaki Šikibu. Priča Markov kraj ima polazište u jednom odlomku srpske balade koja podsjeća na smrt junaka od ruke tajanstvenoga, svakidašnjeg i alegoričnog putnika-namjernika. Tuga Corneliusa Berga prema autorici uglavnom ni ne pripada ovoj zbirci, već je prvotno zamišljena kao zaključak nedovršenoga romana.